Diari Oficial de la Generalitat Valenciana


Sumari del DOGV 3497, del 18-05-1999 (1999/4056)

Informació pública del Programa de Desenvolupament d'Actuació Urbanística Integrada Modificació PEPRI Mercat UE-11-12 i 13.
---------------------------------------------------------------------------------------------------------------------------

### Dades del document

Número de DOGV
:   3497

Data del DOGV
:   18-05-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/4056


Organisme emissor
:   València Paradis, SL

Tipus de document
:   Anunci

Informació pública del Programa de Desenvolupament d'Actuació Urbanística Integrada Modificació PEPRI Mercat UE-11-12 i 13. [1999/M4056]
  
L'entitat Valencia Paraíso, SL, domiciliada a València, carrer del Cronista Carreres número 11, amb codi d'identificació fiscal B-38387601, als efectes del que disposa la Llei Reguladora de l'Activitat Urbanística i en especial en els articles 46,48, 52 i 55 posa en coneixement de tots els possibles interessats i sotmet de nou a informació pública i com a complement d'un anunci anterior;
  
Primer
  
Que amb data 26 de gener de 1999 va presentar davant l'Ajuntament de València, programa per al desenvolupament d'actuació integrada que conté alternativa tècnica (comprensiva de modificació de planejament, sol·licitud de cèdula d'urbanització, redelimitació d'unitats d'execució, avantprojecte d'urbanització i projecte d'edificació), per tal de desenvolupar i executar les obres d'urbanització i edificació dels terrenys que es detallen en la modificació de planejament presentada de les unitats d'execució 11-12 i 13 del PEPRI del Mercat del Pla General d'Ordenació Urbana de València.
  
Amb data de 23 de març de 1999 la documentació indicada ha sigut complementada mitjançant el lliurament de modificació de planejament, avantprojecte d'urbanització i avantprojecte d'edificació, i serà necessària una nova exposició al públic.
  
Segon
  
L'àmbit d'actuació del programa inclou el llistat dels titulars cadastrals presentat en la notaria on es protocol·litza el programa perquè es practiquen les pertinents notificacions i als quals se'ls remetrà aquest nou anunci.
  
Tercer
  
L'alternativa tècnica i els documents que l'acompanyen que coincideixen amb els presentats en data de 23 de març de 1999 en l'Ajuntament de València s'han protocol·litzat en la Notaria de la senyora Manuela Angel Rueda Pérez, a València, carrer de Roger de Llúria, número 28, 46987.
  
Quart
  
Un exemplar d'aquesta alternativa tècnica s'ha dipositat en data de 23 de març d'enguany complementant la presentada amb data de 26 de gener de 1999 en l'Ajuntament de València. En el Ple de 26 de febrer de 1999 s'ha acordat seguir amb el tràmit del programa presentat a l'efecte.
  
Cinqué
  
El present anunci es publicarà en el periòdic Las Provincias i en el Diari Oficial de la Generalitat Valenciana.
  
Sisé
  
En el termini de 20 dies a comptar des de la publicació de l'últim d'aquests nous anuncis qualsevol persona podrà comparéixer en la Notaria del senyor Manuel Angel Rueda Pérez, a València, carrer de Roger de Llúria, número 28, en horari de 10.00 a 13.00 hores i obtindre còpia de l'acta que conté l'alternativa tècnica i documentació complementària o sol·licitar-ne l'exhibició coincident amb l'aportada el 23 de març a l'Ajuntament de València.
  
Igualment es podrà consultar aquesta documentació i l'expedient administratiu format a l'efecte en l'Ajuntament de València els dies hàbils de 09.00 a 14.00 hores.
  
Seté
  
En l'esmentat termini de 20 dies podran presentar-se davant l'Ajuntament de València, al·legacions o alternatives tècniques que pretenguen competir amb l'exposada al públic, sense perjudici del dret a pròrroga establit en l'esmentada llei.
  
Vuité
  
Una vegada finalitzat el termini indicat, en els cinc dies següents podran presentar-se en plica tancada en l'Ajuntament de València proposicions juridicoeconòmiques per a executar qualsevol de les alternatives tècniques que s'hagen formulat. Una vegada finalitzat el dit termini tindrà lloc l'obertura de pliques.